SEIKO EPSON CORPORATION
SZOFTVER-LICENCSZERZŐDÉS

FONTOS! OLVASSA EL FIGYELMESEN A SZOFTVER-LICENCSZERZŐDÉST. A számítógépes szoftverterméket, a betűkészleteket, betűtípusokat és/vagy adatokat, beleértve az írott magyarázó anyagokat is (a "Szoftvert"), csak a Licenctulajdonos ("Ön") telepítheti vagy használhatja azzal a feltétellel, hogy elfogadja a SEIKO EPSON CORPORATION ("EPSON") jelen Szerződésben foglalt feltételeit. A Szoftver telepítésével és használatával elfogadja a Szerződésben foglalt összes feltételt. A Szoftver telepítése és használata előtt olvassa el figyelmesen a Szerződést. Ha nem fogadja el a Szerződés feltételeit, nem jogosult a Szoftver telepítésére és használatára.

1. Licenc. Az EPSON és szállítói személyes, nem kizárólagos, szerzői díj nélküli, tovább nem licencelhető, korlátozott licencet biztosítanak a Szoftver telepítésére és használatára egyetlen számítógépen vagy olyan számítógépeken, amelyeket közvetlenül vagy hálózaton keresztül kíván használni. A hálózathoz csatlakoztatott számítógépek más felhasználói számára is biztosíthatja a Szoftver használatát, amennyiben (a) gondoskodik róla, hogy az ilyen felhasználók elfogadják és betartják a Szerződés feltételeit, (b) biztosítja, hogy az ilyen felhasználók csak a számítógépekkel és a saját hálózatukkal kapcsolatosan használják a Szoftvert, és (c) vállalja, hogy az EPSON-t és beszállítóit megvédi és kártalanítja minden olyan kárral, veszteséggel, költséggel és felelősséggel szemben, amely annak következtében áll elő, hogy az ilyen felhasználók nem ismerik vagy nem tartják be a Szerződés feltételeit. A Szoftverről biztonsági mentés és archiválás céljára másolatot is készíthet, amennyiben a biztonsági másolaton a szerzői jogra utaló megjegyzés teljes egészében megjelenik. A "Szoftver" kifejezés magában foglalja az EPSON vagy szállítói által licencelt Szoftver szoftverösszetevőit, adathordozóit, a Licenctulajdonos által készített másolatait, frissítéseit, módosított verzióit, bővítéseit és kiegészítéseit. Az EPSON és szállítói fenntartják az itt nem átruházott jogokat.

2. Egyéb jogok és korlátozások. A Licenctulajdonos elfogadja, hogy a Szoftvert nem módosítja, nem dolgozza át és nem fordítja le. Elfogadja, hogy visszafejtéssel, visszafordítással vagy egyéb módon nem próbálja a Szoftver forráskódját megfejteni. A Szoftvert nem oszthatja meg, nem adhatja bérbe, nem terhelheti meg jelzáloggal, nem licencelheti tovább, nem lízingelheti és nem adhatja kölcsön. A Szoftver használati jogait azonban átruházhatja más természetes vagy jogi személyre, amennyiben arra a természetes vagy jogi személyre átruházza a jelen Szerződést, a Szoftvert, annak minden példányát, frissítését és korábbi verzióit is, és nem őriz meg egy másolatot sem, beleértve a számítógépen tárolt másolatokat is. Egyes államok vagy joghatóságok azonban nem teszik lehetővé a Szoftver átruházásának fenti korlátozását; ebben az esetben ezek a korlátozások nem érvényesek.

3.Tulajdonjogok. A Szoftverre, illetve a Szoftver másolataira vonatkozó tulajdonjogot és szellemi tulajdonjogokat az EPSON és szállítói megtartják. A Szoftverre vonatkozó semmilyen tulajdonjog nem száll át, és a jelen Licenc nem értelmezhető a Szoftverrel kapcsolatos bármilyen jog eladásaként. A Szoftver a japán szerzői jogi törvény és a nemzetközi szerzői jogi egyezmények, valamint a szellemi tulajdonjogra vonatkozó egyéb törvények és egyezmények hatálya alá esik. A jelen Szerződésben foglalt kivételektől eltekintve a Szoftverről másolatot készíteni tilos. A Licenctulajdonos elfogadja, hogy a Szoftver másolatairól a szerzői jogra vagy egyéb tulajdonjogokra vonatkozó megjegyzéseket eltávolítani vagy módosítani nem szabad.

4. Védelem és adatbiztonság. A Licenctulajdonos elfogadja, hogy a Szoftver védelmét szolgáló minden észszerű lépést megtesz annak érdekében, hogy jogosulatlan személy a Szoftverhez ne férjen hozzá, és a Szoftver jogosulatlan másolása, közzététele vagy terjesztése ne történhessen meg. Tudomásul veszi, hogy a Szoftver értékes, bizalmas információkat és kereskedelmi titkokat tartalmaz, amelyeknek jogosulatlan használata és másolása az EPSON és szállítói számára kárt okoz, és a Licenctulajdonosnak titoktartási kötelezettsége van az ilyen értékes információkra és kereskedelmi titkokra vonatkozóan.

5. Korlátozott garancia. Abban az esetben, ha a Szoftvert az EPSON cégtől vagy egy forgalmazótól származó adathordozón kapta meg, az EPSON az átvételtől számítva 90 nap garanciát vállal arra, hogy rendeltetésszerű használat mellett a Szoftvert tartalmazó adathordozó mentes az anyag- és gyártási hibáktól. Amennyiben az adathordozót az átvételtől számított 90 napon belül visszajuttatja az EPSON céghez vagy ahhoz a forgalmazóhoz, akitől az adathordozót vásárolta, és amennyiben az EPSON megállapítja, hogy az adathordozó hibás és használata rendeltetésszerű volt, az EPSON a Szoftver, valamint a Szoftver minden részének és másolatának kézhezvételét követően az adathordozót kicseréli. AZ ADATHORDOZÓRA VONATKOZÓ ÖSSZES JÁRULÉKOS GARANCIA -- BELEÉRTVE TÖBBEK KÖZÖTT AZ ÉRTÉKESÍTHETŐSÉGRE VAGY EGY ADOTT CÉLRA VALÓ FELHASZNÁLÁSRA VONATKOZÓ JÁRULÉKOS GARANCIÁKAT IS -- CSAK A JÓTÁLLÁS IDŐTARTAMÁRA VONATKOZIK.

A Licenctulajdonos tudomásul veszi, hogy a Szoftvert saját felelősségére használja. A SZOFTVERRE SEMMILYEN GARANCIA NEM VONATKOZIK. AZ EPSON ÉS SZÁLLÍTÓI NEM VÁLLALNAK ÉS NEM VÁLLALHATNAK SEMMILYEN GARANCIÁT SEM A SZOFTVER TELJESÍTMÉNYÉRE, SEM A HASZNÁLAT SORÁN KAPOTT EREDMÉNYEKRE VONATKOZÓAN. AZ EPSON ÉS SZÁLLÍTÓI GARANCIÁLIS KÖTELEZETTSÉGEINEK MEGSZEGÉSÉRE AZ ALÁBBIAKON KÍVÜL SEMMILYEN JOGORVOSLATI LEHETŐSÉG NEM VONATKOZIK. AZ ALÁBBI KORLÁTOZOTT GARANCIA KIVÉTELÉVEL AZ EPSON ÉS SZÁLLÍTÓI NEM VÁLLALNAK SEMMILYEN -- SE KIFEJEZETT, SE JÁRULÉKOS -- GARANCIÁT A JOGOK MEG NEM SÉRTÉSÉRE, AZ ÉRTÉKESÍTHETŐSÉGRE VAGY EGY ADOTT CÉLRA VALÓ FELHASZNÁLÁSRA VONATKOZÓAN. Egyes államok vagy joghatóságok azonban nem teszik lehetővé a járulékos garanciák kizárását vagy a járulékos garancia időtartamának korlátozását; ebben az esetben a fenti korlátozások nem érvényesek. Ez a jótállás meghatározott jogokat biztosít. A Licenctulajdonos az adott állam vagy joghatóság törvényeitől függően más jogokkal is rendelkezhet.

AZ EPSON VAGY SZÁLLÍTÓI SEMMILYEN ESETBEN SEM TEHETŐK FELELŐSSÉ AKÁR SZERZŐDÉSEN, VÉTKESSÉGEN (PÉLDÁUL GONDATLANSÁGON), SZOROS FELELŐSSÉGEN, JOGSÉRTÉSEN VAGY GARANCIÁN ALAPULÓ BÁRMILYEN KÖZVETLEN, VÉLETLENSZERŰ, SZÁRMAZÉKOS VAGY SPECIÁLIS KÁRÉRT, ÍGY AZ ELMARADT NYERESÉGÉRT VAGY MEGTAKARÍTÁSÉRT, MÉG AKKOR SEM, HA AZ EPSON VAGY SZÁLLÍTÓI ÉRTESÜLTEK EZEN KÁROK ESHETŐSÉGÉRŐL, ILLETVE NEM TEHETŐK FELELŐSSÉ HARMADIK FÉL ÁLTAL TÁMASZTOTT KÁRTÉRÍTÉSI IGÉNYÉRT. Egyes államok vagy joghatóságok azonban nem teszik lehetővé a véletlenszerű, származékos vagy speciális károk kizárását vagy korlátozását, ebben az esetben a fenti korlátozások nem érvényesek.

6. Megszűnés. A szerződés bármely pontjának megszegése a szerződés automatikus megszűnését vonja maga után, anélkül, hogy ez az EPSON bármely jogának megszűnését eredményezné. A Szerződés a Szoftver és minden másolatának eltávolításával és megsemmisítésével is felbontható.

7. Exportkorlátozás. A Licenctulajdonos elfogadja, hogy a Szoftvert és az EPSON cégtől kapott semmilyen adatot vagy információt nem ad át, nem exportál és nem exportál újra, és nem használja a Szoftvert a japán törvényeknek, korlátozásoknak és előírásoknak, illetve a Szoftver vásárlási helye szerinti joghatóságnak megfelelő licenc nélkül.

8. Irányadó törvények és általános rendelkezések. A jelen Szerződés értelmezésében a japán törvények az irányadóak, tekintet nélkül a jogszabályok közötti eltérésekre. A jelen Szerződés a felek közötti teljes szerződés a Szoftverre vonatkozóan, és hatályon kívül helyez a Szoftverrel kapcsolatos minden megrendelést, közlést vagy hirdetést. A jelen Szerződés kötelező és jogerős a felekre, valamint jogutódjaikra, meghatalmazottaikra és jogi képviselőire nézve. Amennyiben a benne foglalt valamely intézkedés érvénytelen vagy végrehajthatatlan, ez nem érinti a Szerződés többi részét, amely feltételeinek megfelelően érvényes és végrehajtható marad. A jelen Szerződés csak az EPSON meghatalmazott képviselőjének aláírásával, írásban módosítható.

9. Az Egyesült Államok kormányának végfelhasználói. Amennyiben a Szoftvert az Amerikai Egyesült Államok kormányának valamely egysége vagy hivatala megbízásából vásárolja meg, a következő rendelkezések érvényesek. A kormány elfogadja a következő feltételeket: (i) amennyiben a Szoftvert a Nemzetvédelmi Minisztérium kapja, az "kereskedelmi számítógépes szoftvernek" minősül, és a kormány csak "korlátozott jogokat" szerez a Szoftverre és annak dokumentációjára vonatkozóan, a DFARS (a nemzetvédelmi szövetségi közbeszerzési rendelkezések) 252.227-7013(c)(1) pontjában meghatározottak értelmében; és (ii) amennyiben a Szoftvert az Amerikai Egyesült Államok kormányának bármely, a Nemzetvédelmi Minisztériumon kívüli részlege vagy hivatala kapja, a kormány a Szoftverre és annak dokumentációjára vonatkozóan a FAR (szövetségi közbeszerzési rendelkezések) 52.227-19(c)(2) pontjában, illetve a NASA esetében a FAR NASA-mellékletének 18-52.227-86(d) pontjában meghatározott jogokat kapja.

10. Internet kapcsolat. A Szoftver az Ön számítógépére vagy számítógépéről történő adat- és/vagy információátvitel céljából csatlakozhat az Internethez, hogy az Ön által használt EPSON hardver és/vagy szoftver elemek ("EPSON Termékek") működéséhez szükséges EPSON termék-információkat, az EPSON termékek használata szerinti országgal/régióval és módjával kapcsolatos információkat, és egyéb, itt fel nem sorolt adatokat közvetítse. Az EPSON előzetes figyelmeztetés nélkül megváltoztathatja ezen adatok és/vagy információk elemeit. Az EPSON nem gyűjt személyes, érzékeny vagy különleges adatokat az Ön engedélye nélkül. Az EPSON mindazonáltal használhat nem személyes adatokat statisztikai adatgyűjtési célokra, hogy azokat felhasználva növelje a felhasználók számára nyújtott szolgáltatások színvonalát. Ha beleegyezik a Szoftver telepítésébe, akkor a szoftver által eszközölt valamennyi, Internetre vagy Internetről történt adatátvitel összhangban lesz az EPSON weblapján található aktuális EPSON Adatvédelmi Irányelvekkel.

11. A szoftververzió frissítése. A Szoftver az Interneten keresztül (i) automatikusan vagy (ii) az Ön előzetes hozzájárulásával csatlakozhat az EPSON vagy az EPSON által megbízott harmadik fél kiszolgálójához a szoftververzió frissítése céljából. A frissített szoftvert úgy kell tekinteni, mint magát a Szoftvert, és a jelen Szerződés hatálya alá tartozik.

EPSON EULA HU 10/30/2009